b'\n_START_ARTICLE_\nOulun K\xc3\xa4rp\xc3\xa4t (yritys)\n_START_SECTION_\nK\xc3\xa4rpp\xc3\xa4-s\xc3\xa4\xc3\xa4ti\xc3\xb6\n_START_PARAGRAPH_\nK\xc3\xa4rpp\xc3\xa4-s\xc3\xa4\xc3\xa4ti\xc3\xb6 on Oulun K\xc3\xa4rp\xc3\xa4t 46 ry:n perustama oululaista ja pohjoissuomalaista j\xc3\xa4\xc3\xa4kiekkoilua ja junioritoimintaa tukeva s\xc3\xa4\xc3\xa4ti\xc3\xb6, joka on Oulu K\xc3\xa4rp\xc3\xa4t Oy:n suurin omistaja. S\xc3\xa4\xc3\xa4ti\xc3\xb6n perusp\xc3\xa4\xc3\xa4omaksi s\xc3\xa4\xc3\xa4t\xc3\xb6n perustaja lahjoitti 300\xc2\xa0000 kappaletta Oulun K\xc3\xa4rp\xc3\xa4t Oy:n osakkeita ja rahana osakkeille 30.4.2001 p\xc3\xa4\xc3\xa4ttyneelt\xc3\xa4 tilikaudelta maksettu osinko 73\xc2\xa0500 euroa (441\xc2\xa0000 markkaa). _NEWLINE_S\xc3\xa4\xc3\xa4ti\xc3\xb6 sai perustamisluvan 11.6.2002  Oulun K\xc3\xa4rp\xc3\xa4t ry:n toimistolla. K\xc3\xa4rpp\xc3\xa4-s\xc3\xa4\xc3\xa4ti\xc3\xb6n ensimm\xc3\xa4isen\xc3\xa4 puheenjohtajana toimi teollisuusneuvos Seppo Arponen (2001\xe2\x80\x932009). Arposen nieme\xc3\xa4 kantava stipendirahasto \xe2\x80\x9dSeppo Arposen stipendirahasto\xe2\x80\x9d my\xc3\xb6nt\xc3\xa4\xc3\xa4 stipendej\xc3\xa4 lahjakkaille junioreille, urheilumenestyksen tai j\xc3\xa4\xc3\xa4kiekon hyv\xc3\xa4ksi tehdyn merkitt\xc3\xa4v\xc3\xa4n teon perusteella.  S\xc3\xa4\xc3\xa4ti\xc3\xb6n nykyinen puheenjohtaja on toimitusjohtaja Heikki Airio (2009\xe2\x80\x93). K\xc3\xa4rpp\xc3\xa4-s\xc3\xa4\xc3\xa4ti\xc3\xb6 my\xc3\xb6nt\xc3\xa4\xc3\xa4 tukea hakemuksen perusteella p\xc3\xa4\xc3\xa4osin projektiluonteisiin kohteisiin. K\xc3\xa4yt\xc3\xa4nn\xc3\xb6ss\xc3\xa4 tuki on enint\xc3\xa4\xc3\xa4n puolet kuluista. Tukimuodot ovat avustus, apuraha, stipendi ja toiminnallinen tuki. K\xc3\xa4rpp\xc3\xa4-s\xc3\xa4\xc3\xa4ti\xc3\xb6 lahjoitti vuonna 2007 kaikille Oulun ja Lapin l\xc3\xa4\xc3\xa4niss\xc3\xa4 junioritoimintaa harjoittaville j\xc3\xa4\xc3\xa4kiekkoseuroille 108 maalivahdin varusteet varustekasseineen.  Vuosina 2003\xe2\x80\x932010 s\xc3\xa4\xc3\xa4ti\xc3\xb6 on my\xc3\xb6nt\xc3\xa4nyt tukea noin 300\xc2\xa0000 euroa._NEWLINE_Hallituksen j\xc3\xa4senet ovat Heikki Airio, pj. Jouni Kukkonen, vp. Sampo Anttila, Harri Martinm\xc3\xa4ki, Timo Heikkinen, Heikki Kontsas, Juha Juntunen, Timo Levo, Suvi Linden, Matti P\xc3\xb6rh\xc3\xb6 ja Arto Ylimartimo. S\xc3\xa4\xc3\xa4ti\xc3\xb6n asiamiehen\xc3\xa4 ja hallituksen sihteerin\xc3\xa4 toimii Pasi Hagman.'